**D i s p o z i ț i a**

**nr. 490 din 09 noiembrie 2021**

**privind transformarea unei funcţii publice de execuţie vacante de Consilier**

**grad profesional Principal în Consilier grad profesional Asistent în cadrul**

**Serviciului Financiar-Contabil**

Preşedintele Consiliului Judeţean Cluj,

Văzând referatul Direcţiei Generale Buget-Finanţe, Resurse Umane nr. 40207/ 08.11.2021 prin care se supune aprobării transformarea funcţiei publice de execuţie vacante de Consilier, clasa I, grad profesional principal în Consilier, clasa I, grad profesional Asistent în cadrul Serviciului Financiar-Contabil;

Având în vedere:

* Referatul nr. 39741/03.11.2021 privind aprobarea transformării unei funcții publice vacante din consilier principal în consilier asistent în cadrul Serviciului Financiar-Contabil;

În conformitate cu prevederile:

* art. 190 alin. (3), alin. (4), art. 191 alin. (1) lit. a), art. 409 alin. (1) și alin. (3) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Hotărârii Consiliului Județean Cluj nr. 114/2021 privind aprobarea Organigramei și a Statului de funcții pentru Consiliul Județean Cluj;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

**Art. 1.** Se transformă funcţia publică de execuţie vacantă de Consilier, clasa I, grad profesional Principal (Id post: 542258) în Consilier, clasa I, grad profesional Asistent la Serviciul Financiar-Contabil din cadrul Direcției Generale Buget-Finanțe, Resurse Umane.

**Art. 2.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 3.** Prezenta dispoziţie se comunică Direcţiei Generale Buget-Finanţe Resurse Umane, precum şi Prefectului Judeţului Cluj.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**